Sligo (mesto v Írsku)

Sligo () je mesto v severozápadnom Írsku na pobreží Atlantického oceánu. Je najväčším mestom a administratívnym centrom rovnomenného grófstva. Žije tu necelých 20-tisíc obyvateľov. Rozloha Sliga je 12,9 km². Aglomerácia Sliga je druhou najväčšou v Connachte po Galwayi.

V Sligu sa nachádza najvýznamnejší nákladný prístav na západnom pobreží Írska a zároveň najsevernejší írsky prístav v Atlantiku. V posledných rokoch sa prudko zvyšuje počet obyvateľov žijúcich na predmestiach Sliga, tento jav bol sprevádzaný aj vysokým ekonomickým rastom. 

Mesto patrí medzi najvýznamnejšie turistické destinácie v Írsku, za čo vďačí najmä chýrnej kráse prírody v okolí mesta a vďaka významu mesta pre kultúru a literatúru, predovšetkým je s mestom a blízkym okolím spojená postava írskeho básnika Williama B. Yeatsa, laureáta Nobelovej ceny za literatúru, ktorý v grófstve Sligo vyrastal.

Referencie

Iné projekty

Externé odkazy 
 Oficiálna stránka 

Grófstvo Sligo
Mestá v Írsku